Фанфар.

**Жүргізуші:**

Армысыздар, ұлағатты ұстаздар, ардақты ата-аналар, оқушылар және мектеп бітіруші түлектер!

Бүгінгі **«Жас түлек-2024»** атты аттестат алу жиынына қош келдіңіздер. Міне, көптен күткен салтанатты жиын да келіп жетті. Кеше ғана тұлымдары желбіреп, жүректері лүпілдеп, мектеп қабырғасын имене аттаған ұл- қыздарыңыз, бүгінде ойы толып, бойы өсіп, қолдарына аттестат алғалы және де алтын ұя мектебімен қоштасқалы тұр. Бүгінгі жиын, бүгінгі тілек, арнау мен аманатымыз тек жас түлектерге арналады.

Бүгінгі күн баршамыз үшін жүрек тебірентіп, көңіл толқытатын сәт. Олай дейтініміз мектебіміздің қабырғасында бақытты балалық шақтарын өткізіп, ұлағатты ұстаздар қауымының тәлім-тәрбиесін бойларына сіңіріп, білім нәрімен сусындап өскен қыздарымыз ер жетіп, қанаттары қатайып, жаңа өмір әлеміне нық сеніммен қадам басқалы тұр.

Өнері мен білімін өз бойларына өре білген еліміздің ертеңгі тізгінін қолға алар мектеп бітіруші түлектерімізді құрметпен қол соғып қарсы алайық.

1. «Ерекше аттестат» иегері, мектеп президенті, мектеп парламентінің үздік Президентіне арналған **«Көш көсемі - 2023»** атты аудандық байқауының ***2-орын*** иегері, **"Бес асық"** сайысының ***1-орын*** иегері, «Уақыт - байланыстырушы желі» білім беру ұйымдары мұражайларының облыстық байқауының аудандық кезеңінің “Ең үздік мұражай экскурсоводы” номинациясының ***1-орын иегері*** –**Есжан Меруерт**.
2. Оқу озаты, мектептің қоғамдық өміріне белсене қатысқан, сұңғақ бойлы – **Қаратай Саят**.
3. Мектептің қоғамдық өміріне белсене қатысқан, бес саусағынан өнер тамған - **Қоспан Мейрамбек**
4. Аудандық жас тарихшылар мен өлкетанушылар форумының **«Жетістіктер көрмесі»** номинациясының иегері, жас тарихшылар мен өлкетанушылардың **«Алаш-Орда: қоғамдық және ұлттық идея»** тақырыбындағы облыстық форум байқауының **«Жетістіктер көрмесі» номинациясының *3-орын*** иегері, **"Бес асық"** сайысының ***1-орын*** иегері **- Сақтаған Гүлден**
5. **«Ұлттық мектеп лигасы» бағдарламасындағы «Шахмат» аудандық жарысының II орын иегері, "Бес асық"** сайысының ***1-орын*** иегері **Сейлханова Мерей**
6. «Ұлттық мектеп лигасы» бағдарламасындағы 9-11 сынып оқушылары арасында Бес асық аудандық жарысының I орын иегері**-Таласпай Аязби** (Музыка әуенімен ортаға бітіруші түлектер шығады).

Бүгін қандай шаттыққа толы күн еді,

Көңіл шіркін, тасып – толып өседі.

Бойжетіпті бантикті қыз кешегі.

Жүздеріңнен көрем шаттық арайын,

Болсын солай әрбір күнің, әр айың.

Тойларыңыз құтты болсын ата-ана,

Тойларыңыз құтты болсын ұстаздар!

**Әнұран орындалады.**

Сөз кезегі мектеп басшысы *Есжанова Арайлым Махметжановнаға* беріледі.

Ақылың толып, білімің түсті қорлана

Аттестат алғалы тұрсың мектеп деген ордада.

Аттестат деген – азаматтық куәсі,

Аттестат деген — өмірге берген жолдама,- дей келе көптен күткен қуанышты кезең, Негізгі орта білім туралы аттестат алу кезеңі келгендей. Жарқын болашаққа жолдама-жарқыраған аттестаттарыңызды алуға рұқсат, түлектеріміз! Сөз кезегі және аттестат табыстау рәсімі 40 жыл еңбек өтілі бар, 25 жыл мектеп басшысы болған ардагер ұстазымыз **Есжанов Өміртай Қайырбекұлына** беріледі.

 Ұстаз болу – жүректің батырлығы,

Ұстаз болу – сезімнің ақындығы,

Ұстаз болу – мінездің күн шуағы,

Азбайтұғын адамның алтындығы –деп ақын Ғафу Қайырбеков ағамыз жырлағандай, біздің мектебімізде сөзі – маржан ұстаздардың бар болғанын мақтаныш етеміз. Ұстаз біздің екінші анамыз! Келесі сөз кезегін ардагер ұстаздарымызға береміз.

Алдарыңызда бейнеүзінді. Қабыл алыңыздар!

Ұмытпаңдар ұстазыңның барлығын,

Сол ұстазбен өтті емес пе әр күнің.

Қайта оралмас балалық шақ, бал дәурен,

Мектептегі өмірің, өшпейтұғын ән бүгін. Құттықтау сөзін 9-сыныптың алғашқы ұстазы Сактаганова Арай Қосымбековнаға, сынып жетекшілері Бекишова Зайра Муратовна мен Қабиден Айсұлу Ақылбайқызына сөз кезегі беріледі.

Оқу-білім — еліміздің тірегі,

Ұлағатты ұстаз – мектеп жүрегі,

Аман болшы, ауырмашы ұстазым,

Шәкіртіңнің сізге айтар тілегі!

Еске алғанда сол күндерді жиылып,

Таусылмасын естеліктер тыйылып.

Ұстаздарым, көп рақмет сіздерге,

Бас иемін алдыңызда иіліп!– дей келе, мектебіміздің барлық ұстаздарына жас түлектер алғысын қабыл алыңыздар. Түлектердің орындауында **«Ұстазым менің»** әні.

Кеудеңде мені тербеттің,

Жас шыбық енді көктеді.

 Мінеки мен де ер жеттім,

 Еңбегің бекер кетпеді.

 Өмірде мынау ең жақын,

 Аяулым сенсің, анашым!

 Болмаса мейлі зор даңқың,

 Мен үшін бірақ данасың,- дей отырып сөз кезегі жас түлектердің ата-аналарына беріледі.

Құрметті ұстаздар мен оқушылар! Биылғы «Ерекше аттестат» иегері: Есжан Меруерт кейінгі ізбасарлары, мектебіміздің 8 - сынып оқушысы, оқу үздігі: Өміртай Шерханға «Білім кілтін» тапсыруға, рұқсат етіңіздер!

Алдарыңнан арман жолы ашылады,

Түлектерге бақыт гүлі шашылады.

Қимастықпен осы жылдың білім кілтін

Ізін басар оқушыға тапсырады.

**Меруерт:**

Білімге басқан жастарың,

Ғылымды іздер үңіліп,

Өмірге сапар бастадық,

Алдымда тұр зор үміт.

Білімді құйып санаңа

Шәкірт болдыңдар білікті.

Орнымызды нық басар деп

Тапсырамыз Білім кілтін»

**Шерхан:**

Қанатын қағар ақ жолдан,

Болыңдар сендер жаңа ұрпақ.

Жарқыраңдар жұлдыздай,

Қарасын жұрт таңырқап.

Аяқтап бүгін мектепті,

Гүлдерге толы қолдарың.

Шаттықтан тіпті ес кетті,

Сәт сапар болсын жолдарың!

Алдарыңызда бейнеүзінді қабыл алыңыздар!

Құлпырайық, ғажайып түрге енейік,

Түлектермен бәріміз гүлденейік.

Мың бұрала билесін қимастықпен,

 Әуеннің ырғағына тербелейік! **Би: «Қоштасу» вальсі.**

 Мектебімізде шырқалмаған жыр бар ма?

 Мектебімізде айтылмаған сыр бар ма?

 Мектебімізде алаулаған жас жалын.

Кетер мәңгі сөнбей талай жылдарға,- дей келе мектеп бітіруші түлектердің орындауында «Қош бол мектебім» әнін қабыл алыңыздар.

Сіздерге жалын жүрекпен

Айтамыз достық тілекпен.

Әрқашан сәтті жол болсын!

Сапарларыңыз оң болсын!-.деп мектеп бітіруші түлектерге ақ жол тілейміз. Ұстаздар мен мектеп түлектері «Жас түлек-2024» атты салтанатты жиынымыз осымен аяқталды. Қош сау болыңыздар!

Келісемін\_\_\_\_\_\_\_\_\_ Бекітемін\_\_\_\_\_\_\_\_\_\_

Тәрбие ісінің меңгерушісі Мектеп директоры

А.С.Жетписбаева А.М.Есжанова

«12» маусым 2024 ж. «12» маусым 2024 ж.

**«Жас түлек-2024»**

мерекелік іс-шарасы

Жауапты: 9-сынып жетекшісі А.А.Қабиден

2023-2024 оқу жылы